11. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 397 της 28/28 Ιουν. 1972 (ΦΕΚ Α΄ 98) Περί διαχωρισμού του Τμήματος Π.Ο.Ε. της Νομικής Σχολής του Πανεπιστημίου Αθηνών εις τμήματα: α)Δημοσίου Δικαίου και Πολιτικών Επιστημών και β)Οικονομικόν. Έχοντες υπ’ όψιν: 1)Τας διατάξεις του άρθρ. 31 (παρ. 3) του Ν.Δ. 3974/1959, 2)την γνώμην της Νομικής Σχολής (συνεδρία 6.12.1971) και της Συγκλήτου (συνεδρία 7.12.1971) του Πανεπιστημίου Αθηνών και 3)την υπ’ αριθ. 378/1972 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και επί των Οικονομικών Υπουργών, απεφασίσαμεν και διατάσσομεν: Άρθρ.1.-1.Το Τμήμα των Πολιτικών και Οικονομικών Επιστημών της Νομικής Σχολής του Πανεπιστημίου Αθηνών διαχωρίζεται από του Α΄ έτους σπουδών εις τα τμήματα: α)Δημοσίου Δικαίου και Πολιτικών Επιστημών, και β)Οικονομικόν. 2.Έκαστον των Τμημάτων τούτων απονέμει ίδιον πτυχίον και διδακτορικόν δίπλωμα. Σελ. 200,08(β) Τεύχος Ε82-Σελ. 72 Άρθρ.2.-1.Η φοίτησις εις αμφότερα τα τμήματα είναι τετραετής. 2.Δι’ έκαστον των ως άνω Τμημάτων ορίζεται, κατά τας ισχυούσας διατάξεις, χωριστός αριθμός εισακτέων. Άρθρ.3.-Αι περί φοιτήσεως, εγγραφών, μετεγγραφών, ανανεώσεως εγγραφών των φοιτητών, τμηματικών και πτυχιακών εξετάσεων διατάξεις του Νομικού Τμήματος της ως είρηται Σχολής εφαρμόζονται και επί των φοιτητών των Τμημάτων του άρθρ. 1 του παρόντος. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 668 31.Β.ζ(α).10-11 Σχολή Νομικών,Οικον.και Πολ.Επιστημών Παν/μίου Αθηνών-Τμήμα Νομικής 